રાજને મંગળવારે એક ટીવી ચેનલને આપેલા ઈન્ટરવ્યૂમાં કહ્યું હતું કે રાજને કહ્યું હતું કે ‘RBI એ એક સીટ બેલ્ટ જેવી છે. સરકારને ડ્રાઈવર તરીકે સીટ બેલ્ટ પસંદ ન હોય, પરંતુ જો તે સીટ બેલ્ટ નહીં પહેરે તો અકસ્માત સર્જાશે અને એ અકસ્માત ખૂબ જ ગંભીર હોઈ શકે છે.' તેમણે કહ્યું કે ‘સરકાર આર્થિક વૃદ્ધિ દર વધે તેના પર ફોકસ કરશે અને તે માટે રિઝર્વ બેન્ક તેને સાનુકૂળ થાય તે માટે સરકાર સતત પ્રયાસ કરતી રહેશે. રિઝર્વ બેન્કની જવાબદારી નાણાકીય સ્થિરતા જાળવવાની છે અને આથી જ સરકારને ના કહેવાની આપણને (RBIને) સત્તા છે. તેમણે કહ્યું કે હાલમાં સરકાર અને રિઝર્વ બેન્ક વચ્ચે જે ઘર્ષણ ઊભુ થયું છે તેમાં બન્ને પરસ્પરનો આદર કરે અને સ્વાયત્તતા આપે તો સમસ્યા ઉકેલાઈ શકે છે. તેમણે કહ્યું કે ‘શક્ય હોય ત્યાં સુધી આપણે રિઝર્વ બેન્કની સંસ્થાગત સ્વાયત્તતાનો આદર કરીએ અને પરંપરા જાળવીએ તે દેશના હિતમાં છે.